Jelaskan Arjuna mendapatkan Dropadi dari Arjuna dalam bahasa banjar

Dalam Adiparwa dikisahakan bahuwa Duryodana—salah saikung Korawa—manyuruh supaya Pandawa lawan umanya (Kunti) berlibur di suatu rumah di luar karajaan. Sabujurannya Duryodana sudah mamparsiapakan supaya rumah nang itu kawa kamandahan secara mudah, lantaran inya mamuwari bubuhan Pandawa, terutama Bima. Widura, paman para Pandawa dan Korawa nang waspada maminta supaya para Pandawa bahati-hati dan mempersiapakan cara gasan mahadapi kemungkinan buruk nang mungkin haja kawa tajadi. Wayah para Pandawa bamalam, Purocana, panakawan Duryodana manyalukut rumah tadih. Para Pandawa lawan umanya bahasil salamat manambus luwang nang sudah ditabuk sabalumnya. Bubuhannya balari diri ka tangah hutan wan baandah di rumah panduduk paparakan intang situ.

Di suatu kutika, sakumpulan berahmana takumpulan di wadah para Pandawa balari diri. Buhannya mamandirakan sabuting sayembara nang cagar diadakan di Karajaan Panchala. Para Pandawa datang ka wadah sayembara lawan cara manyamar sebagai kaum berahmana. Raja Drupada tumat Panchala maadakan sayembara gasan mendapatkan Dropadi, putrinya. Saikung iwak kayu diandak di atas kubah balairung, dan di bawahnya ada kolam nang memantulakan bayangan iwak nang baandak di atas. Aturan mamadahakan bahuwa siapa haja gin nang kawa bahasil mamanah iwak nang itu lawan cara hanya malihat pantulannya di kolam, maka inya berhak mendapatkan Dropadi.

Berbagai kesatria mancuba manggawi, tagal kada kawa jua bahasil. Kutika Karna nang hadir di wayah itu umpat jua mancuba, inya berhasil memanah iwak nang itu lawan cara nang baik. Tapi inyaa ditolak oleh Dropadi lawan alasan Karna lahir di kasta randah. Arjuna bersama saudaranya nang lain menyamar sebagai Brahmana, umpat jua mahadiri sayembara nang itu. Arjuna bahasil memanah iwak tepat sasaran lawan cara tikas melihat pantulan bayangannya di kolam, dan inya berhak mendapatkan Dropadi. Kutika para Pandawa bulik membawa Dropadi, buhannya maaku sudah mambawa sadakah. Kunti—uma para Pandawa—nang rahatan hauran, menyuruh buhannya pacang mambagi rata apa yang sudah buhannya dapatkan. Sesuai lawan apa nang disambatakan oleh Kunti, maka para Pandawa bapakat handak mmbagi Dropadi sabagai bini bubuhannya. bubuhannya jua bajanji kada pacangan mengganggu Dropadi kutika rahatan bermesraan di kamar bersama lawan salah saikung tumat Pandawa. Hukuman gasan perbuatan nang mengganggu adalah pambuangan salawas satu tahun.